Margarita Salas

**Margarita Salas Falgueras** (Canero, Asturias, 30 de noviembri de 1938-Mairil, 7 de noviembri de 2019), I &nbsp;marquesa de Canero, fue una bioquímica española. Licenciá en ciencias químicas, fue discípula de Severo Ochoa, con quien trabajó enos Estaus Unius endispués de haze-llu  con Alberto Sols en Mairil col tamién científicu Eladio Viñuela, dambos dos encargun-se d'apuchal la investigación española nel campu dela bioquímica i dela biología molecular.

Prencipió el desenvolvimientu dela biología molecular en España, i engaripoló el su trabaju comu professora vinculá *ad honorem* del Conseju Superiol d'Investigacionis Científicas (CSIC), nel Centru de Biología Molecular Severo Ochoa de Mairil (CSIC-UAM). Tamién fue académica dela Rial Academia Española (RAE) dendi 2003, i censora dela Junta de Gobiernu dendi 2008. En 2016 se convertió ena primera mujel en recebil la Medalla Echegaray, atorgá pola Real Academia de Ciencias Esatas, Físicas i Naturalis..

## Biografía
Lo sus pairis forun un siquiatra i neurólogo, José Salas Martínez (1905-1962),i una maestra, Margarita Falgueras Gatell (1912/1913-2014). Tuvu dos germanus, tamién científicus: José Salas Falgueras (1937-2008) i María Luisa "Marisa" Salas Falgueras. Severo Ochoa —de quien se puei consideral descípula— influyó nella, apopandu el su empiqui polas ciencias.

Estudió nel Colegiu dela Asunción de Gijón dendi los tres ata los dieciséis añus, quando terminó el PREU i se marchó a Mairil pa hazel las pruebas de aceso de Química i Meicina engressó ena facultá de Químicas i nel veranu de 1958 conoció a Severo Ochoa, quien tuvu agarris ena su via i carrera i l'orintó acia la bioquímica. Agenció-se de la licenciatura en Ciencias Químicas pola Nuversidá Complutensi en 1960, cola calificación de sobresalienti. Hizu el su dotorau baxu la direción de Alberto Sols, ronchandu  el gradu de dotora en Ciencias pola Nuversidá Complutensi en 1963 (tesis: *Especificidad anomérica dela glucosafosfato isomerasa i otrus enzimas i anomerización de hexosafosfatos)* Doctora *honoris causa* por la UNED en 2011. Dotora *honoris causa* pola UNED en 2011

En 1964, junto al su hombri, Eladio Viñuela, con quien se casó en 1963, emigró a Estaus Unius, al Departamentu Científicu dela Escuela de Meicina dela Nuversidá de Nueva York, ondi  dambos dos estuvun ata 1967, Nesse añu regressun a España cola ayúa de financiación estadunidensi pa desenvolvel la biologia molecular.  

El 7 de noviembri de 2019, espenó duna pará cardiorrespiratoria tras una complicación duna malotia digestiva dela qu'iba a sel operá.

## Carrera científica

### Trabaju tempranu
Endispués dela su graduación en Ciencias Químicas, Margarita Salas engressó nel laboratoriu d'Alberto Sols, pioneru dela bioquímica n'España. Baxu la direción de Sols, hizu su tesis dotoral sobri la especificiá anomérica dela glucosa-6-fosfato isomerasa, i una vez finalizá, marchó durante tres añus (1964-1967) a Estaus Unius col su hombri pa trabajal como envestigaora ena Nuversidá de Nueva York juntu con Severo Ochoa. Fue una delas mejoris etapas de la su via, dendi el puntu de vista científicu i cultural.

### ADN polimerasa del virus bacteriófago Φ29
Dentri las sus mayoris contribucionis científicas destaca la determinación dela direccionalidad dela letura dela enformación genética, duranti la su etapa nel laboratoriu de Severo Ochoa, i el descubrimientu i caracterización dela ADN polimerasa del fago Φ29, que tieni múltiples aplicacionis biotecnológicas por mé de la su altísima capacidá de amplificación del ADN.

Fue profesora *ad honorem* en el Centru de Biología Molecular Severo Ochoa, centru d'envestigación misto del CSIC i  dela Nuversidá Autónoma de Mairil, ondi  acontinó trabajandu con el fago (virus bacteriófago) Φ29, de gran utilidá ena envestigación en biotecnología i el cual infeta una bacteria no patógena, *Bacillus subtilis*. Duranti la pandemia de 2020 se pusu en marcha  n'España un proyeutu d'envestigación pa aprical la ADN polimerasa del fago Φ29 pa logral un métodu de deteción dela COVID-19.

## Atividá científica
El *curriculum vitae* de Margarita Salas quenta con más de trescientas cincuenta publicacionis en revistas o librus enternacionalis i unas diez en meyus nacionalis. Era, aemás, poseedora d'ochu patentis, i realizó unas quatrocientas conferencias.

Dentri las sus aportacionis científicas más emportantis, destacan la determinación de que la letura del mensaji genérico trasncurri ena direción  5' a 3'; la demostración de que la p6, proteína de tipo istona, coopera cola proteína p4 ena repressión del promotol tempranu A2c i ena ativación del promotol tardíu A3; la demostración de que el triplete sin sentiu UAA da lugal ala terminación dela caena polipeptídica nun sistema de *Escherichia coli*; el destapamientu duna glucoquinasa específica parla fosforilación de glucosa en hígau de rata cuya síntesis dependi d'insulina; i la su envestigación acerca dela ADN polimerasa del virus bacteriófagu Φ29.

## Papel como mujel ena ciencia
Quando Margarita regresó a España en 1967, no era conocia polas sus contribuciones ala ciencia, sino por ser la esposa d'Eladio Viñuelas. Amás, el su trabajo científicu no era reconociu como mujel, ya que nessi momentu las científicas no solían ser reconocias pol su trabaju. 

Ella fue pionera en abondas tareas que ata antoncis so abíen siu llevás a cabu por hombris. Margarita no consideraba estu un mérito, sino más bien una cosa fácil: como denguna mujel había hecho dantis, era fácil sel la primera.[cita requerida]

Quando ganó el Premiu Severo Ochoa d'Envestigación, Alberto Sols, quien había dirigiu la su tesis, admitió que quando llegó al su laboratoriu pa hazel el dotorau, decidió dal-lle un tema d'envestigación mas chiqueninu pa que no emportara si no lo conseguía sacal.

Margarita no dio emportancia al problema, diciendu que no era un problema d'Alberto, sino del tiempu nel que vivían. Margarita ayudó a hazel la ciencia acesible alas mujeris.[cita requerida]

Siempri quisu mantenel-se en contato cola juventú e espirar a otras mujeris a empical-se ala ciencia. Margarita Salas tamién fue conocia pol su trabaju como mentora de muchus científicus como María Blasco, Manuel Serrano, Marisol Soengas i Jesús Ávila.

## Reconocimientus
Perteneció a varias delas más prestigiosas sociedais e institutus científicus nacionalis i enternacionalis, dando un revezu i siendu biembru del conseju editorial d'emportantis publicacionis científicas. Obtuvu diferentis galardonis, siendu nombrá *Envestigaora uropea 1999* pola Unesco i recibió el Premiu Rey Jaime I de Envestigación en 1994. Fue nombrá diretora del Institutu d'España (1995-2003), organismu qu'agrupa ala totaliá delas Realis Academias Españolas.

Presidió la Fundación Severo Ochoa i dirigió anualmenti el cursu dela Escuela de Biología Molecular “Eladio Viñuela”, por dentru  delos cursus de veranu dela Nuversidá Enternacional Menéndez Pelayo en Santander.

Amás, fue nombrada dotora *[[honoris causa]]* polas nuversiais Rey Juan Carlos, de Ovieu, d'Estremaúra, de Murcia, Politécnica de Mairil, de Jaén, de Cádiz, de Málaga, por la UNED, la Enternacional Menéndez Pelayo, la Carlos III de Madrid y lade lade Burgos.

Fue biembru dela Rial Academia de Ciencias Esatas, Físicas i Naturalis, dela Rial Academia Española, dela Academia Uropea de Ciencias i Artis, dela American Society for Microbiology i dela American Academy of Arts and Sciences, entri otras.

En 1992 le fue puestu el su nombri a un Instituto de Educación Secundaria en Majadahonda (Comunidad de Madrid). Hogañu ai otro Instituto de Educación Secundaria llamau igual en Seseña (Toledo), tamién lleva el su nombri una UFIL (Unidad de Formación e Inserción Laboral) en Fuenlabrada (Mairil).

Fue ija aporijá de Conceju de Valdés (Asturias) dendi 1997, i de Gijón dendi 2004.

Margarita Salas tamién era conocia pola su labol comu formadora de científicus comu María Blasco, Manuel Serrano, Marisol Soengas, Jesús Ávila o l'empresaria Cristina Garmendia.

En mayu de 2007 fue nombrá biembru dela Academia Nacional de Ciencias de Estaus Unius, convirtiéndu-se assina ena primera mujel española qu'entra a formal parti dela institución. Fue nombrá biembru dela Rial Academia Española en 2003, i censora dela mesma en 2008.

Fue distinguia con varias callis nel su onor: en 2006 una calli en Gijón, en 2009 una en Arroyu dela Encomienda, i en 2011 otra calli nel Parqui Científicu-Tecnológicu d'Almería (PITA).

En 2014 fue selecioná pola revista *[[Quo]]*, en colaboración col Conseju Superiol d'Envestigacionis Científicas i el Conseju Superiol de Deportis, pala primera «Seleción Española dela Ciencia», compuesta por treci científicus españoles destacaus a escala enternacional.

En marçu de 2015 las Casas de Asturias en Alcalá de Enaris i Alcobendas i los centrus asturianus de Mairil i Tres Cantus la distingun col títulu d'«Asturiana Universal» pola su «brillanti i essitosa carrera enternacional comu científica i envestigaora nel campu dela biología molecular».

Fue nombrá marquesa de Caneru el 11 de huliu de 2008, por Rial Decretu. El título nobiliariu, que será ijuelau, le fue concediu pola su «entrega ala envestigación científica sobri la biología molecular, realizá de forma intensa i rigurosa a lo largu de tola su vida professional»

En 2016 se le otorgó la Medalla Echegaray dela Rial Academia de Ciencias Esatas, Físicas i Naturalis. Es el más alto galardón científicu que concedi esta institución, creau a instancias de Santiago Ramón y Cajal en 1905, tras la concessión del Premio Nobel a José Echegaray. Salas fue la primera mujel en recebil esti galardón, que so s'a entregau 14 vezis en más de 100 añus d'estoria.

En 2018, dendi el IES Margarita Salas que lleva el su nombri en Sevilla capital, se le rindió un omenaji por mé dela realización por parti delos alunus de pruebas relativas ala via i encontranças de Margarita Salas.

En abril de 2018 fue investia dotora onoris causa pola Nuversidá Autónoma de Barcelona, i dedicó el su discurso al bacteriófago Φ29.

En 2018 fue incluida ena Tabla Periódica de las Científicas pa conmemorar nel 2019 el Añu Enternacional dela Tabla Periódica delos Elementus Químicus, por celebral-se el 150.º aniversariu dela publicación de Mendeléyev.

En deciembri de 2018 fue aprobau el cambiu de nombri del colegiu Eliseo Godoy (maestru y militar franquista) de Zaragoza a Margarita Salas.

En deciembre de 2019 el Conceju de Gijón denomina ala Milla del Conocimiento comu Margarita salas. La Milla del Conocimientu Margarita Salas consisti nun eji de diversus equipamientus culturalis, educativus, científicus i empresarialis al esti dela ciá de Gijón.

El 10 de deciembi de 2019 el Centru d'Investigaciones Biológicas del CSIC pasda a denominal-se Centru d'Investigacionis Biológicas Margarita Salas.

En 2020 se le dedica el nombri duna nueva especie de gasterópodo descubiertu en aguas Canarias (*Rissoella salasae*).

En 2021 Correos (España) dedicó un sellu postal dentru dela serie *Mujerus ena ciencia.*

En 2023 la naviera Balearia le poni el su nombri a un nuevu catamarán.

## Premius

* 1994: Premio Rey Jaime I de Investigación Básica.
* 1997: Medalla del Principado de Asturias.
* 1999: Premio Nacional de Investigación Santiago Ramón y Cajal.
* 2000: Premios L'Oréal-UNESCO a Mujeres en Ciencia
* 2001: Elegida entre las 100 Mujeres del siglo XX que abrieron el camino a la igualdad en el siglo XXI por el Consejo de la Mujer de la Comunidad de Madrid.
* 2002: Premio Isabel Ferrer de la Generalitat Valenciana.
* 2002: Medalla de Oro de la Comunidad de Madrid.
* 2003: Gran Cruz de la Orden Civil de Alfonso X el Sabio.
* 2004: Premio Internacional de Ciencia e Investigación de la Fundación Cristóbal Gabarrón.
* 2005: Medalla de Oro de la Medalla al Mérito en el Trabajo.
* 2005: Medalla de Honor de la Universidad Complutense de Madrid.
* 2006: Premio a la Excelencia concedido por FEDEPE (Federación Española de Mujeres Directivas, Ejecutivas, Profesionales y Empresarias).
* Medalla de Oro del Colegio Oficial de Veterinarios del Principado de Asturias.
* 2008: XL Premio Lección Conmemorativa Jiménez Díaz. Fundación Conchita Rábago.
* 2009: Título de Embajadora Honoraria de la Marca España, categoría de Ciencias e Innovación, que falla el Foro de Marcas Renombradas Españolas con el beneplácito del Ministerio de Asuntos Exteriores y Cooperación.
* 2009: Premio Mujer Líder 2009, concedido por la Fundación Rafael del Pino, Aliter y Merck.
* 2009: Premio a “Toda una vida profesional” de la Fundación Mapfre.
* 2011: Premio Mujeres Progresistas, otorgado por la Federación de Mujeres Progresistas.
* 2014: Premio a la Excelencia Química, concedido por el Consejo General de Colegios Oficiales de Químicos de España.
* 2015: Premio internacional Madrid Woman´s Week Mujer y Ciencia, concedido por la Fundación Woman´s Week.
* 2016: Medalla Echegaray de la Academia de Ciencias Exactas, Físicas y Naturales.
* 2017: I Premio al Talento Sin Género y Sin Generación de la Asociación Española de Ejecutiv@s y Consejer@s (EJE&CON) Mención de Honor a Margarita Salas en reconocimiento a su trayectoria profesional pionera y modelo para muchas mujeres.
* 2018: III Premio Manchaarte.
* 2019: Premio al Inventor Europeo 2019 en la categoría *Lifetime Achievement* y en la categoría *Popular Prize*.
* 2019: Medalla al Mérito en la Investigación y en la Educación Universitaria, en su categoría de Oro.

## Referencias

## Bibliografía

* Hidalgo, Manuel (2002). Nosotras, biocientíficas españolas. ISBN 84-607-5579-7. 

## Atijus p'ahuera

* «Biografía de Margarita Salas». Mujer y Ciencia. Archivado desde el original el 19 de junio de 2010. 
* Biografía de Margarita Salas (pdf)
* La biomedicina en el s XXI Inauguración de los *VIII Cursos de Otoño* de la Universidad de Cádiz (vídeo)
* De la Biología Molecular a la Biomedicina Conferencia Inaugural de los *Cursos de Verano UNIA 2008* (vídeo)
* «Firma Honoris 2011. Un honor para la UNED». UNED. 
* Discurso de ingreso en la Real Academia Española de Margarita Salas
* TVE (07082017). «Reportaje 'Ellas - Científicas' Reportaje a científicas españolas. Homenaje a Margarita Salas». 
* Volumen monográfico de la revista *Encuentros Multidisciplinares* (ISSN 1139-9325) Vol. 64 enero-abril 2020, dedicado a Margarita Salas.